**DJEČJI VRTIĆ GRIGOR VITEZ**

**SAMOBOR**

**KUĆNI RED VRTIĆA**

1. Vrata na svim objektima zaključana su iz sigurnosnih razloga, otvaraju se ukucavanjem sigurnosne šifre
2. Obvezno je zatvaranje vrata pri ulasku i izlasku iz objekta ili dvorišta vrtića (redovito zatvarajte zasun na dvorišnim vratima)
3. **ZDRAVLJE DJETETA**

* U vrtić dovodite zdravo dijete – ne možemo primiti dijete s temperaturom, proljevom i povraćanjem, ušima i svrabom, parazitima u stolici i drugim simptomima neke zarazne bolesti
* Nakon preboljele bolesti dijete možemo primiti samo uz liječničku ispričnicu
* O svakoj bolesti ili promjeni zdravstvenog stanja roditelj je obvezan obavijestii odgojitelja
* Nije dopušteno donositi lijekove, sirupe, kapi ili nešto čime će se poboljšati zdravlje djeteta, osim za djecu kronične bolesnike uz potvrdu nadležnog liječnika
* Kod ozljeda i naglog poboljevanja u vrtiću se pruža prva pomoć, odmah obavještava roditelj i ako postoji indikacija za dodatnu stručnu medicinsku pomoć dijete se upućuje liječniku
* Boravak na zraku je zbog očuvanja zdravlja djece obvezan i svakodnevan

1. **PREHRANA**

* Usklađena je s važećim normativima i kontrolirana od Zavoda za javno zdravstvo
* Slatkiše, tvrde bombone i žvakaće gume zabranjeno je donositi u vrtić zbog sigurnosti djece
* Rođendanske proslave djeteta u skupini dogovaraju se s odgojiteljima
* Podržite nas u primjeni jelovnika i njegujte zdrave prehrambene navike

1. **BORAVAK U VRTIĆU**

* Čuvajte opremu i inventar vrtića
* Potrebno je za dijete osigurati adekvatnu odjeću i obuću, koja mora biti obilježena
* Zabranjeno je djecu dizati na ormariće, jer na taj način pokazujete neprikladan model ponašanja, koji djeca pokušavaju imitirati bez prisutnosti roditelja
* Dužnost je roditelja javiti se i osobno predati dijete odgojitelju prilikom dovođenja ili odvođenja djeteta iz vrtića
* Dijete iz vrtića mogu preuzeti samo punoljetne osobe koje ste naveli u Izjavi
* Ukoliko dođe do promjene osoba koje ste naveli, obvezno obavijestite odgojitelje
* Prilikom dovođenja i odvođenja djeteta dozvoljeno je kratko zadržavanje u unutarnjim i vanjskim prostorima vrtića, radi sigurnog i nesmetanog boravka ostale djece, ali i sigurnosti nadzora ulaska i izlaska tijekom poslijepodnevnog odlaska djece
* Odgovornost Vrtića počinje u trenutku kad odgojitelj preuzme dijete, a prestaje u trenutku predaje djeteta roditelju. Isto vrijedi i za kraće programe.
* Roditelj je obvezan dostaviti nove brojeve fiksnog telefona ili mobitela, te promjenu adrese
* Vrtić ima obvezu kontinuirano obavještavati roditelje o planiranom izlasku djeteta izvan vrtića. Roditelj ima obvezu potpisati suglasnost za svaki izlazak djeteta izvan vrtića u svrhu obogaćivanja redovnog programa – izleti, posjete i sl. Dijete roditelja koji ne želi određeni izlazak za svoje dijete, mora biti kvalitetno i sigurno smješteno u prostorima vrtića

1. **RODITELJI U VRTIĆU**

* Preporučujemo vam čitanje obavijesti na kutićima za roditelje, te na centralnoj oglasnoj ploči, jer se tamo nalaze za vas važne informacije
* Zabranjen je dolazak u alkoholiziranom stanju
* Zabranjeno je unošenje oružja u vrtić
* Nije dozvoljeno uvođenje kućnih ljubimaca u unutrašnji i vanjski prostor vrtića
* Pušenje je zabranjeno u unutarnjim i vanjskim prostorima vrtića

1. **PRAVA I OBVEZE RODITELJA** su

* Informirati se o radu vrtića
* Surađivati s odgojiteljima i stručnim suradnicima
* Informirati se o razvoju i ponašanju svoga djeteta

- Redovito dolaziti na roditeljske sastanke

- Odazivati se i tražiti individualne

razgovore

- sudjelovati u odgojno obrazovnom radu

kao aktivni sudionik

(u dogovoru s odgojiteljima)

-redovito pratiti informacije na

roditeljskim kutićima

U Samoboru, 01.09.2017.

Vršiteljica dužnosti ravnateljice

Sandra Ivanuš